Steve skryf ope brief aan Jaco Oelofse oor sy "EFF(ense)" denke | Maroela Media
'n Skakel na Hofmeyr se volledige ope brief volg onderaan die berig.
Só skryf die sanger Steve Hofmeyr in 'n ope brief aan Jaco Oelofse, sekretaris van EFF-Tuks, nadat Maroela Media Vrydag 'n artikel gepubliseer het waarin Oelofse gesê het grond in Suid-Afrika wat deur geweld afgeneem is, moet aan die regmatige eienaars terugbesorg word.
Maroela Media het Vrydag 'n onderhoud wat Sapa met Oelofse gedoen het gepubliseer. Die artikel het wyd reaksie uitgelok.
Oelofse is sedert Oktober 2013 'n lid van die Ekonomiese Vryheidsvegters (EFF) en sedert Februarie 'n lid van EFF-Tuks. Die 23-jarige is 'n filosofie- en politieke wetenskap-student. Oelofse het in die onderhoud gesê hy is 'n Marxis en het onder meer sy ondersteuning vir nasionalisering uitgespreek.
Hofmeyr skryf in sy ope brief, getiteld Jaco Oelofse se EFF(ense) denke, die volgende: "Soos die Marxisme maar is, 'n prag-teorie met geen voete in realiteit nie, ontgroei baie dit ná kampus, ná sakgeld, ná subsidie en ná volwasse nabetragting."
Hofmeyr skryf verder: "Daar bestaan nouliks enige Suid Afrikaners wie se huidige eiendom met 'geweld' bekom is. Om dit te wil wegvat is siek afguns, krimineel en luigatgeit, algar fataal vir 'n land wat, soos Suid Afrika, produktiefgestremd is."
Oelofse het ook gesê as gay persoon glo hy dat die EFF die regte party vir hom is aangesien hulle loshande die mees "progressiewe beleid rakende geslag en seksualiteit het" en veg vir die gelyke behandeling van almal.
"Gays (en vroue) is vir my lankal nie meer sosiale buitestanders nie en jou reaksie is een wat die strooiman lewe moet gee, want daarsonder kan jy jouself klaarblyklik nie definieer nie."
Kliek hier om Hofmeyr se volledige ope brief te lees.
Dit slaan my stom dat ons nog sulke mense op n kampus toelaat hoe in jou lewe kan jy so dink. Pleks leer die ou iets hy kort n filosofiese klap teen die kop n regte hans kakie.